Små til middelsstore (7-9 mm), matte, dypt svarte blomsterfluer. Hodet er temmelig stort, fasettøynene nesten nakne. Antennene er nokså små, svarte på farge. Ansiktet har en liten midtknøl ("nese") hos hannen, men er temmelig flatt hos hunnen, munnkanten litt framskytende. Hos hannen møtes fasettøynene i pannen, hos hunnen er de temmelig bredt adskilte. Kroppen er sparsomt kledt med nokså lange, mørke hår, i motsetning til slektene og er disse ganske tydelige. Beina er svarte, slanke, nokså korte. Bakkroppen er avlangt-oval, matt svart. Vingene er svakt røykfargede uten noen mørkere områder, vingemerket er gulbrunt.